Össur Skarphéðinsson

Össur Skarphéðinsson (sündinud 19. juunil 1953 Reykjavíkis) on Islandi poliitik. Ta oli alates 1. veebruarist 2009 kuni 23. maini 2013 Islandi välisminister. 

Aastatel 1991–2016 oli ta Alþingi liige. Kuulub Allianssi. 1993–1995 oli ta keskkonnaminister. 2007–2009 oli ta tööstuse, energia- ja turismiminister. 2007–2008 oli ta Põhjamaade koostöö minister.

1983. aastal kaitses ta East-Anglia Ülikoolis väitekirja füsioloogias akvakultuuri erialal ja sai doktorikraadi.

Ta on olnud ajalehe Þjóðviljinn väljaandja.

Össur Skarphéðinsson on abielus Árný Erla Sveinbjörnsdóttiriga, neil on kaks tütart.

Välislingid 

Össur Skarphéðinssoni blogi
Tutvustus Alþingi kodulehel

Islandi välisministrid
Sündinud 1953